Re thabišwa ke go tseba gore bao ba tlogago ba nyaka go tseba moo Jesu a tšwago gona ba ka hwetša karabo gabonolo. Beibele e hlalosa mathomo a Jesu Kriste ka botlalo. Ela hloko dintlha tše di latelago. Ke be ke sa lemoge gore kganyogo ya ka ya go ba le seo ke bego ke re ke tokologo e be e tla ntira gore ke lemalele dilo tše itšego. Letšatšing le lengwe ge ke be ke eya gae ke etšwa sekolong, mogwera yo mongwe wa ka o ile a mpha sekerete. Ke ile ka se amogela. Go tloga letšatšing leo go ya pele, ke ile ka amogela mekgwa e mengwe e mentši e gobatšago. Ge nako e dutše e eya, ke be ke diriša dihlaretagi le bjala gampe, e bile ke phela bophelo bjo bo gobogilego. Nywageng e mmalwa e latetšego, ganyenyane-ganyenyane ke ile ka diriša dihlaretagi tše kotsi le go feta gomme ka fetoga lekgoba la tše dintši tša tšona. Ka ge ke ile ka nwelela ditemalelong tša ka, ke ile ka thoma go rekiša dihlaretagi e le gore ke thekge tsela ya ka ya bophelo.